钦定古今图书集成/方舆汇编/职方典/第1242卷 > 衡州府山川考一 府县志合载
## 钦定古今图书集成/方舆汇编/职方典/第1242卷 > 衡州府山川考一 府县志合载

本府。〈衡阳县附郭。〉

石窟山　，在县东三十里。《湘水记》：“昔有人掘山作穴，高十丈，长里许，溪水经其下。”

清泉山　在县东四十里。其下有泉，溉田数十顷。

界浦山　，去县东一百里，在耒阳县界，上接浦口。

雨母山　，在县西二十里，亦名“云阜” ，其上有石坛。《湘水记》：“舜南游经此。” 上有帝喾祠，每祭常有云气。顺治九年

敕内院侍读白引谦诣道州谒舜陵。以道路梗塞。望。

祭于此

伊山　，在县西北三十里。为晋桓伊读书处，亦名“桓山。”

《大》。山　在县西四十里。大云山　在县西一百一十里，跨衡、祁、邵三县界，其地最高，而常云申泰芝飞升处。

花药山　，在县西南二里。旧有仙人炼药，五色禽常栖于牡丹树下，故名。

花光山　，在城西南十五里。宋花光僧居此，善画梅。

石盘山　在城西南一百九十里，其上有石盘。石鼓山　在郡城北二里，蒸、湘合流其下，前有潭，深不可测。《水经》云：“临蒸有石鼓，高六尺，湘水所经，鼓鸣则有兵革。” 《祥符图经》云：“俗传卢龙推鼓入于潭水。” 唐太守宇文炫于山之东题曰“东岩” ，西题曰“西谿。” 上有诗，已剥落不可读。按郡城地脉，从祝融支分逶迤而西，复折而南，又东度石门峡为铁关，拔起千仞。转东北为郡城，而尽于蒸、湘之会。石鼓雄峙其后，与回雁诸峰相颉颃，朱子谓：“一郡佳处” 也。

蜘蛛山　：在城南五十五里，田塍萦带，经络如蛛丝。司空王诏先祖茔兆在焉。有明宪宗《御祭文》刻石，现存。

马鞍山　在太平乡，去城三十里。形如马鞍，上有木神祠，俗呼为“圣帝。”

神农山　在太平乡。上有神农祠宇。

霞山　在太平乡。山有女神祠，居民祈祷者多聚焉。传者谓为“唐天后” 云。

西山　在长平乡，去城七十里。崇祯间，释邃谷建兰若于此，号“西山。”

“九岭峰　” 在城东，有云覆其上即雨。乡人祷雨，每以此为验。

巨庇峰　在城东七十里，高可数百寻，石磴盘互，林木周遮。峰顶有池，名曰“天池” ，冬夏不涸。相传每夜有天灯烛之明。万历初，兵巡边，维垣同分守道郭草堂游其地，作诗纪事，刻之石，今犹存。

回雁峰　在城南里许。相传雁不度衡阳。然衡阳之南亦有雁，但过此则渐稀耳。或曰：峰势如雁翼之回。徐灵期云：“南岳周回八百里，回雁为首，岳麓为足。峰头北望，则湘岳诸胜尽在眉睫间。而烟雨空濛，尤为奇绝。”

华灵峰　在回雁峰右。旧《志》：“汉华佗筑台其上，修道辟谷，百岁如童人，以为仙灵云。”

碧云峰　在城西南，望云阳山如泼墨，故名。岣嵝峰　，在城北五十二里，宋《祥符图经》云：按